Det er et demokratisk problem, at et snævert flertal i Folketinget kan blokere oppositionens mulighed for at iværksætte undersøgelser af den siddende regering.

Det mener i hvert fald Enhedslisten og Alternativet, der i anledning af Grundlovsdag kommer med et udspil, der skal gøre det lettere for Folketingets mindretal at se flertallet efter i sømmene.

Helt konkret mener de, at det skal være muligt for 40 procent af Folketinget at iværksætte en undersøgelse af den siddende regering. Det kræver i dag, at et flertal af medlemmerne stemmer for.